
όπως τα νιώθουτ 


Στόχοι: Μέσα από διάφορες επικοινωνιακές και διαθεµατικές δραστηριότητες τα παιδιά: 


Να κατανοήσουν το νόηµα των Χριστουγέννων. 

Να γνωρίσουν τα Θρησκευτικά γεγονότα της γέννησης του Χριστού. 

Ν΄ αντιληφθούν τη Χρονική σειρά µε την οποία γίνονται τα γεγονότα της Γέννησης. 
Να γνωρίσουν, να κατανοήσουν και να χρησιμοποιήσουν ορθά στο γραπτό και 
προφορικό τους Λόγο το βασικό λεξιλόγιο που προκύπτει από την ενότητα. 

Να εξασκήσουν την προσοχή, τη μνήμη και την παρατηρητικότητά τους. 

Να εκφράζουν ελεύθερα τις απόψεις τους. 

Να νιώσουν πόσο σημαντικοί εἶναι οι ίδιοι ὡς παιδιά στη διατήρηση της αγάπης και της 
ειρήνης. 

Να χρησιμοποιούν συνδετικές Λέξεις στον προφορικό καὶ γραπτό τους λόγο. 

Να βάζουν στη σειρά εικόνες για να παραστήσουν τη γέννηση του Χριστού. 

Να αναδιηγούνται µε δικά τους Λόγια τις ιστορίες που Θα ακούσουν. 

Να αξιολογούν τις δημιουργίες τους µε δοσµένα κριτήρια. 

Να σειροθετούν εικόνες για να φτιάξουν χριστουγεννιάτικες ιστορίες µε Λογική χρονική 
σειρά. 

Να καλλιεργήσουν και ν' αναπτύξουν διάφορες δεξιότητες µέσα από διάφορες 
κατασκευές που Θα κάνουν. 

Να εξασκηθούν στην κατανόηση και εκτέλεση οδηγιών. 

Να αντιστοιχίζουν ορθά διάφορες έννοιες και προτάσεις που προκύπτουν απὀ την 
ενότητα. 

Να συμπληρώνουν προτάσεις µε Λέξεις έννοιες της ενότητας. 

Να χρησιμοποιήσουν και να γράψουν τα αντώνυµα (αντίθετα) λέξεων. 

Να υιοθετήσουν ορθές στάσεις- συμπεριφορές ( αγάπη, ευγένεια, υπακοή κλπ). 


Να απολαύσουν τα Χριστούγεννα. 


-- τ “Τι. 


στ τω ΜΕ ον κος «νο μα. ει, 


Τῖριν πολλά Χρόνια, ζούσε σε µια πόλη της Ναζαρέτ µια νέα 
και καλή γυναίκα που την έλεγαν Μαρία. Μια µέρα, φως 
πλημμύρισε όλο τον τόπο κι ο Αρχάγγελος Γαβριήλ 
παρουσιάστηκε μπροστά της. ««Μη φοβάσαι Μαρία», της είπε. 
«Σου φέρνω ευχάριστα νέα. Ο Θεός σε διάλεξε να γίνεις η 
μητέρα του Γιου του. Θα αποκτήσεις ένα μωρό που Θα το 


ονομάσεις Τησού»». 


Στην ἴδια πόλη ζούσε ένας 
ξυλουργός που τον έλεγαν Τωσήφ. 
Ο Ιωσήφ προστάτευε κι αγαπούσε 


τη Μαρία. 


Ο άγγελος παρουσιάστηκε και σε κείνον καὶ του εἰπε ότι η Μαρία θα 
έφερνε στον κόσµο το Γιο του θεού. Τότε, εκείνος, γεμάτος Χαρά, 


έτρεξε στη Μαρία και της διηγήθηκε όσα του είπε ο άγγελος. 


Μια µέρα, ήρθε µια διαταγή απ' τον κυβερνήτη της Χώρας. 
Όλοι οι κάτοικοι έπρεπε να επιστρέψουν στον τόπο που 
γεννήθηκαν για να μετρηθούν. Ο Τωσήφ άρχισε ν' ανησυχεί 
πολύ. Αυτός και η Μαρία έπρεπε να πάνε στη Βηθλεέμ, µια 
πόλη που ήταν πολύ µακριά και η Μαρία ήταν έτοιμη να 


γεννήσει το μωρό της. 


Την ἄλλη μέρα, μόλις χάραξε, ξεκίνησαν. Ο Τωσήφ µε τα 
πόδια, η Μαρία καβάλα σ᾿ ένα γάιδαρο. Ο δρόμος ήταν 
μακρύς και δύσκολος. Κατάφεραν να φθάσουν στη Βηθλεέμ 
αργά το απόγευμα. Η πόλη ήταν γεμάτη κόσμο. Ο Τωσήφ 
προσπάθησε να βρει κάποιο μέρος για να μείνουν το βράδυ͵ 
αλλά όλα τα δωμάτια ήταν γεμάτα. Η Μαρία ήταν τόσο 


κουρασμένη, που µε δυσκολία στεκόταν στα πόδια της. 

Στο τέλος, ένας τοβερνόρης τους λυπήθηκε και τους είπε: «Όλα τα 
δωμάτια είναι γεμάτα, αλλά µπορείτε να μείνετε στο στάβλο 
µου. Εκεί είναι καθαρά και ζεστά». Ο Τωσήφ τον ευχαρίστησε 
και πήγαν στο στάβλο. Ο σανός ήταν μαλακός και μύριζε 
όμορφα. Η Μαρία και ο Ιωσήφ ήταν κατάκοποι. Έτσι 


ξάπλωσαν για να ξεκουραστούν. 


Εκείνη τη νύχτα, η Μαρία γέννησε το μωρό της. Ἠταν αγόρι, 
όπως το είχε πει ο άγγελος. Το ονόμασαν Τησού. Η Μαρία 
το τύλιξε σε µια κουβέρτα και το ξάπλωσε µέσα σε µια 
φάτνη, που ήταν ζεστά και μαλακά. Η Μαρία και ο Τωσήφ 
κοιτούσαν το μωρό µε Λατρεία. Το ένιωθαν κι οι δυο ότι ήταν 


ένα ξεχωριστό μωρό. 


“ 


- β-- 


Στο Λόφο πάνω απ' την πόλη μερικοί βοσκοί πρόσεχαν τα 
πρόβατά τους. Ξαφνικά, ο ουρανός γέμισε φως και 
παρουσιάστηκε ένας άγγελος. Οι βοσκοί έπεσαν στη γη 
τρομοκρατημένοι. ««Μη φοβάστε. Σας φέρνω καλά νέα», τους 
εἰπε ο άγγελος. ««Σήμερα γεννήθηκε ένα παιδί. Είναι ο Γιος 
του Θεού. Το πιο λαμπρό αστέρι Θα σας οδηγήσει να τον 


βρείτε στη Βηθλεέμ, μέσα σε μια φάτνη». 


Οι βοσκοί κοιτούσαν µε θαυμασμό τον ουρανό, που είχε 
γεμίσει µε αγγέλους που τραγουδούσαν. Ένα µεγάλο και 
λαμπερό αστέρι φώτιζε όλη την πλάση. 

««ΤΓΠρέπει να πάμε να βρούμε αυτό το παιδί», είπε ο ένας. 
«Να του πάμε για δώρο ένα απ' τα νεογέννητα αρνάκια 
μας». Έτσι, λοιπόν, ακολούθησαν το άστρο κι έφτασαν στη 
βηθλεέμ. Βρήκαν τον Ιησού µέσα στο στάβλο, µαζί µε τη 
Μαρία και τον Τωσήφ. Συγκινηµένοι έπεσαν στα γόνατα και 


του πρόσφεραν το δώρο τους. 

ΤΤολύ µακριά, σε µια Χώρα της Ανατολής, ζούσαν τρεις σοφοί 
άνθρωποι. Μια µέρα, εἶδαν ένα πολύ λαμπρό αστέρι στον 
ουρανό. Ίθελαν να μάθουν τι σήμαινε. Έψαξαν στα βιβλία 
τους για να βρουν την απάντηση. «Ένας νέος και μεγάλος 
βασιλιάς γεννήθηκε», εἶπαν. ««Αυτό δείχνει το λαμπρό αστέρι». 
Ττρέπει να πάμε να τον βρούμε για να τον προσκυνήσουμε. Το 


άστρο θα µας οδηγήσει». 


Οι τρεις σοφοί ξεκίνησαν για το μακρύ ταξίδι τους. Το άστρο 
ἔλαμπε µπροστά τους μέρα και νύχτα. Κάποτε, έφτασαν στο 
παλάτι του βασιλιά Ηρώδη. Όταν έμαθε ο βασιλιάς πού 
πήγαιναν οι τρεις σοφοί, δεν ευχαριστήθηκε καθόλου. 
«ἹΤ]ρέπει να βρείτε το νέο βασιλιά και να µου πείτε πού 


βρίσκεται», τους εἰπε χωρίς να δείξει το Θυμό του. 

Οι σοφοί ακολούθησαν το άστρο για πολλά Χιλιόμετρα μέχρι 
που αυτό σταμάτησε ακριβώς πάνω απ᾿' το στάβλο που 
βρισκόταν ο Τησούς. 

«ψάχνουμε για το νεογέννητο βασιλιά».,, εἶπαν. «Ένα λαμπρό 
αστέρι µας οδήγησε από πολύ µακριά ως εδώ». Τότε, ο Τωσήφ 
τους έδειξε τη φάτνη. Αυτοί κατάλαβαν και γονάτισαν 
μπροστά στον Τησού. Του πρόσφεραν πολύτιμα δώρα: χρυσό, 


Λιβάνι και σμύρνα. 


Την επόμενη μέρα, οι τρεις σοφοί ξεκίνησαν για το παλάτι 
του Ηρώδη. Στο δρόμο σταμάτησαν κάπου να ξεκουραστούν. 
Η κούραση τούς έκλεισε βαριά τα βλέφαρα. Στον ύπνο τους 
είδαν έναν ἄγγελο που τους προειδοποίησε: ««Λην πάτε στον 
Ηρώδη! Θέλει να κάνει κακό στον Τησού!». Έτσι οι σοφοί 
άλλαξαν δρόµο και δεν πήγαν ποτέ στον Ηρώδη. 

Η Μαρία και ο Ιωσήφ ήταν πολύ χαρούμενοι και πολύ 
περήφανοι. Ίξεραν ότι το μωρό τους ήταν στ' αλήθεια ο 
Γιος του Θεού. ΊἨξεραν ότι ήταν ξεχωριστός. Κι ακόµη 
ήξεραν ότι, σαν Θα μεγάλωνε, Θα ΄Χε πολλά να κάνει για 
τούτο τον κόσμο. Κι όλοι οι ἄνθρωποι Θα τον λάτρευαν σ' όλη 
τη γη και Θα Θυμόντουσαν τη Γέννησή του γιορτάζοντας 
εκείνη τη μέρα, σαν µια ηµέρα ΑΓΑΤΙΗΣ και ειρήνης. 

Αρίθµησε τις εικόνες για να δείξεις µε τη σωστή σειρά την 
ιστορία της Γέννησης του Χριστού. Στη συνέχεια, κόψε και 
κόλλησε τις εικόνες για να φτιάξεις το δικό σου παραμυθάκι. 

